Igualtat fa un balanç positiu de la programació del 25 de Novembre
05 de desembre 2017

![Imagen 1](/media/mozaetth/93-dsc_0588_c.jpg)

La regidoria d'Igualtat de l'Ajuntament de Sagunt ha finalitzat la programació del 25 de Novembre amb un balanç positiu. La valoració del programa sobre el Dia Internacional contra la Violència de Gènere, coordinat des de la regidoria i amb la participació d'associacions de dones i altres entitats, **“ha sigut molt positiva, sobretot per haver incidit en la varietat i qualitat reivindicatives de tots els actes programats”**, segons la regidora María Giménez.

La programació va partir amb el cartell guanyador d'enguany, que fa referència a la necessària coeducació per la igualtat en tots els aspectes socials, i va continuar amb conferències i documentals temàtics de la mà d’Irantzu Varela, _Él nunca me pegó_, i Pamela Valenciano, _No solo duelen los golpes_. **“També participàrem en la VIII Milla Urbana i la mostra del documental dirigit per Paqui Méndez, _Campeonas Invisibles_, el qual va ser premiat en la Gala de l'Esport”**, destaca Giménez.

![](/media/3fydpvjm/93-img_8888_cuerpo1.jpg) 

El departament va recolzar el projecte artístic d’Art al Quadrat, _Jo Sóc_, en homenatge a les represaliades saguntines durant la dictadura; i seguint amb la programació, la ciutadania va gaudir del monòleg històric _Las madres presas_, portat pel Col.lectiu 8 de Març; l'obra realitzada per l'associació Salut per la tardor, titulada _Rita_, el documental produït per Emakunde, _Volar_, i portat de la mà d'Amigas Supervivientes, la II edició de mostra de Curtmetratges contra la Violència de Gènere organitzada per l'Associació Cultural Nautilus juntament amb l'àrea d'Igualtat, i el XIV Acte del Pacte Ciutadà Contra la Violència de Gènere "Si totes diem prou". 

La regidora Giménez destaca a més **“els cursos de defensa personal de Krav Maga realitzats pel Club de Lluita Morvedre, així com la gran afluència i participació en la manifestació del dissabte 25 de Novembre, organitzada pel Consell de la Dona i el Movimiento Eva, manifestació que també secundàrem participant a més en l'acció simbòlica on més de 90 dones vestides de negre, portant veles, ens tiràrem al sòl mentre les nostres siluetes eren marcades amb guix, com a símbol de les més 90 dones assassinades enguany”**.

![](/media/0i0lgmv4/93-img_8932_cuerpo.jpg) 

La programació va culminar amb l'obra de teatre H2O, _Històries en femení_, a càrrec de Camí de Nora. María Giménez ha donat les gràcies **“a totes i tots per organitzar i participar en tots estos actes, així com també esperant que la lluita contra la violència masclista seguisca sent combatuda per totes i tots"**. 

Des del departament d'Igualtat destaquen la gran afluència de públic en tots els actes programats i la presència de gent jove. A més, ja s'han iniciat els tallers de prevenció de la violència de gènere en els centres de secundària de la localitat, i ja es treballa en la programació del 8 de Març, entre altres projectes.

*   [](http://www.facebook.com/sharer.php?u=https://aytosagunto.es/va/actualitat/igualtat-fa-un-balanc-positiu-de-la-programacio-del-25-de-novembre/ "Facebook")
*   [](http://twitter.com/share?url=https://aytosagunto.es/va/actualitat/igualtat-fa-un-balanc-positiu-de-la-programacio-del-25-de-novembre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/igualtat-fa-un-balanc-positiu-de-la-programacio-del-25-de-novembre/ "Linked In")
*   [](mailto:?body=https://aytosagunto.es/va/actualitat/igualtat-fa-un-balanc-positiu-de-la-programacio-del-25-de-novembre/)